เรื่องร้องเรียน (ถนน,ความสะอาด,สอบถาม,ร้องเรียน) วันที่ 2023-03-06 01:35:57 — แขวงดาวคะนอง เขตธนบุรี จังหวัดกรุงเทพมหานคร
ปัญหา: 
1. พนักงานจัดเก็บขยะหน้าบ้าน ไม่ดำเนินการเก็บขยะในบางวัน 
2. ต้องการให้ขยับเวลาจัดเก็บขยะเป็นเวลาเดิมประมาณทุ่มครึ่งถึง 2 ทุ่ม

รายละเอียด: 
ปัญหาที่ 1 จากการสังเกตปัญหามาไม่น้อยกว่า 6 เดือน นับจากประมาณกลางปี 65 พบว่าในแต่ละเดือน จะมีอย่างน้อย 1 วัน ที่พนักงานจะไม่เข้ามาเก็บขยะหน้าบ้าน ซึ่งหากคิดรวม 1 ปี ก็จะเป็นจำนวน"อย่างน้อย 12 วัน" หรือประมาณครึ่งเดือนที่ไม่ปฏิบัติงานตามหน้าที่ แต่เก็บค่าจัดเก็บขยะรายเดือนครบจำนวน 

แต่เดิมในซอยรัชดาภิเษก 7/1 ถนนรัชดาภิเษก(ท่าพระ-ตากสิน) เคยมีถังขยะสาธารณะแบบมีฝาปิด ตั้งอยู่บริเวณปากซอย(ถัดเข้ามาในซอยประมาณ 20-30 เมตร) จำนวน 2-3 ถังใหญ่ ขณะนั้นยังไม่มีร้านอาหารต่างๆ และร้านสะดวกซื้อ 7-11 มาเปิด ปริมาณถังขยะและปริมาณขยะรวมถึงชนิดของขยะจึงยังไม่สร้างปัญหารบกวนแก่ผู้อยู่อาศัยตามบ้าน ถังขยะแบบมีฝาปิดจัดการกับกลิ่นขยะได้ดี ต่อมาฝาปิดหายไป และมีร้านอาหารต่างๆ มาเปิดมากขึ้น มีลูกจ้างร้านอาหาร 1 คน (ผมเคยตั้งกล้องถ่ายคลิปได้เป็นหลักฐานเนื่องจากทางกทม.บอกว่าให้ผมแสดงหลักฐานให้เพื่อจะได้ไปกล่าวตักเตือนได้) ได้ย้ายตำแหน่งถังขยะขยับเข้ามาในซอยมากขึ้นด้วยตนเอง เนื่องจากขยะสดที่ตนทิ้งมีปริมาณมากและส่งกลิ่นเหม็นเน่า กระทบต่อตนเองและลูกค้าในร้านอาหาร ซึ่งการทำเช่นนั้น ส่งผลต่อผมและสมาชิกที่อยู่อาศัยภายในบ้านที่ตั้งห่างจากถังขยะประมาณ 20 เมตร เนื่องจากปริมาณขยะและชนิดของขยะจากร้านอาหารด้านหน้าร้านสะดวกซื้อ 7-11 รวมถึงร้าน 7-11 เอง มีปริมาณมากกว่าผู้อยู่อาศัยทั่วๆ ถังขยะสาธารณะจึงไม่พอเพียง ขยะล้นจากปากถัง ร้านค้า ร้านอาหารต่างๆ จึงนำถุงขยะวางพิงถังขยะด้านนอก มีน้ำขยะกระจายรอบๆ ถังขยะ ส่งกลิ่นไปรอบๆ บริเวณตลอดทั้งวัน ด้วยเหตุนี้ผมจึงได้ดำเนินการร้องเรียนผ่านเว็บไซต์ไปยังหน่วยงานกทม. เมื่อมีหน่วยงานเข้ามาแก้ไขปัญหา และได้พูดคุยสอบถามปัญหา ผมได้รับคำตอบของการที่ถังขยะสาธารณะไม่มีฝาปิดจากทางเจ้าหน้าที่ว่า เจ้าหน้าผู้ที่จัดเก็บขยะไม่ได้รับความสะดวกในจากยกถังและเทขยะสู่รถเก็บขยะ ซึ่งผมก็แปลกใจกับคำตอบแต่ก็ทำอะไรไม่ได้ ครั้งนั้นมีเจ้าหน้าที่เดินทางมา 5-6 ท่าน โดยมีท่านรองผู้อำนวยการที่เพิ่งเข้ารับตำแหน่งเดินทางมาด้วย โดยแนวทางที่ทางเจ้าหน้าที่เสนอ คือ ให้ตั้งถุงขยะที่หน้าบ้านของตนและจะมีพนักงานดำเนินการมาจัดเก็บขยะทุกวันตอนเย็น นอกจากนี้ จนท. ชื่อคุณฝน ได้ให้เบอร์โทรศัพท์เคลื่อนที่หมายเลข 063-495-6363 ไว้ เพื่อแจ้งปัญหากรณีที่มีปัญหาเกี่ยวกับขยะเพิ่มเติมในอนาคต โดยผมได้ถามกับทางคุณฝนไปว่า เบอร์โทรศัพท์นี้โทรไปแล้วจะไม่มีคนรับสายหรือไม่ครับ? และทางเจ้าหน้าที่ตอบกลับมาว่าสามารถโทรไปได้ตลอดค่ะ (ผมได้รับฟังมาจากการเล่าของจนท.ว่า เนื่องจากการส่งปัญหาร้องเรียนไปยังศูนย์กทม. อาจส่งผลกระทบต่อผลงานโดยรวม)

เนื่องจากปัญหาการไม่เข้ามาเก็บขยะนั้นเกิดขึ้นอย่างต่อเนื่อง วันนี้ 6 มี.ค. 66 07:34น. ผมจึงได้ตัดสินใจโทรไปยังเบอร์โทรศัพท์ดังกล่าว แต่ไม่มีผู้รับสาย และโทรอีกครั้งเวลา 08:12น. มีจนท.ท่านหนึ่งรับสายและแจ้งว่า มีการเปลี่ยนหัวหน้าแขวงดาวคะนองแล้ว จากหัวหน้าฝนเป็นหัวหน้าเอก 080-515-9495 ให้ผมติดต่อไปยังหัวหน้าเอกแทน 

ปัญหาที่ 2
เดิมก่อนยกเลิกการใช้ถังขยะสาธารณะ(ตามที่อธิบายไว้ในปัญหาที่ 1) เวลาจัดเก็บขยะทุกเย็น คือ เวลาประมาณทุ่มครึ่ง - สองทุ่ม หลังให้ทิ้งขยะหน้าบ้าน เจ้าหน้าที่จะเข้ามาจัดเก็บขยะก่อนพระอาทิตย์ตกซึ่งประมาณบ่าย 4-5 โมง ซึ่งเป็นเวลาที่เช้าเกินไป เนื่องจากโดยวิถีการดำเนินชีวิตคนทำงานเลิก 5-5.30 โมง หลังทานอาหารเย็นจึงจะนำถุงขยะมาทิ้งหน้าบ้านของตน ซึ่งก็จะหลังเวลาประมาณหนึ่งทุ่มเป็นต้นไป แต่การจัดเก็บเวลาใหม่ 4-5 โมงเย็น ทำให้ขยะตกค้างตั้งแต่ ทุ่มครึ่งจนถึงเวลาบ่าย 4-5 โมงของวันถัดไป ซึ่งแปลว่าขยะจะถูกตั้งไว้ที่เดิมหน้าบ้านประมาณ 20 ชม. ต่างจากการจัดเก็บเวลาเดิม ที่จะไม่มีขยะเกือบตลอดวัน จึงขอความกรุณาให้เจ้าหน้าที่ดำเนินการจัดเก็บขยะในเวลาเดิม

ผมพิจารณาแล้ว่า หากผมติดต่อไปยังหัวหน้าเอก จะมีเจ้าหน้าที่เพียงคนเดียวรับฟังปัญหา ซึ่งอาจเกิดการกระจุกตัว จึงตัดสินใจว่าการเขียนร้องเรียนและอธิบายถึงปัญหาที่เกิดขึ้นน่าจะเป็นวิธีการที่ดีกว่า ดำเนินเรื่องได้ถูกต้องตามช่องทางที่เหมาะสมกว่าครับ ขอบคุณครับ
#1555 #bkkrongtook